stanford-oval/wikipedia huggingface dataset:
יציאת חירום (להקה)
תולדות הלהקה

לקראת אמצע 1997 נפגשו חברי הלהקה יוסי ברוש, אלכס טופל ועדי חייט (יוסי ואלכס היו חברים כבר שנים לפני כן) והקליטו, כניסיון, שלושה שירים בלבד. ההקלטות עלו יפה וכחודשיים מאוחר יותר, הם נפגשו שוב והקליטו אלבום מלא. אלבום הבכורה שלהם נושא את שם הלהקה ומכיל בלדות רוק המתעסקות בעיקר באהבה. באלבום זה נכללו הלהיטים: "קחי לך זמן", "נהדרת" ו"אלפי ילדים מוכים" שבו מתארח נתן זהבי.
עם סיום הקלטת הדיסק, הלהקה לא זכתה לחשיפה תקשורתית רבה והפסיקה להופיע. רק לקראת סוף העשור הראשון של המאה ה-21, הלהקה חזרה להופיע, בעקבות תהליך ייחודי - הדיסקים הגיעו למטיילים ישראלים ברחבי העולם כך שרבים הכירו את הלהקה דווקא בחו"ל בעת טיול, כפי שמעיד סולן הלהקה:
...במהלך השנים כל אחד מהלהקה הלך לדרכו שלו, אבל כשהופענו בשנה האחרונה לא האמנו שהקהל מכיר את כל המילים של השירים. היו הרבה ישראלים שטיילו בחוץ לארץ ומתברר שהדיסק שלנו תפס חזק במזרח ובדרום אמריקה...
המוזיקה הושמעה בעיקר בדרום אמריקה, הודו, ואוסטרליה, בעוד שבארץ השירים זכו לחשיפה מועטה ברדיו (תהליך זה דומה לתהליך שעברה הלהקה "בית הבובות", אף שכרונולוגית, הקדימה "יציאת חירום" את "בית הבובות" בשמונה שנים).
לאחר כעשר שנים ממועד יציאת האלבום הראשון, התאחדה הלהקה מחדש. יציאת חירום חזרה להופיע במועדונים רבים ברחבי הארץ, והוציאה את אלבומה השני, "צעקה אחת ארוכה", (2008), מתוכו הצליח השיר "משהו בך". במספר שירים באלבום זה הצטרף רועי זו-ארץ, שהיה אחראי על כלי המיתר באלבום.
משנת 2008 ממשיך ליצור ולהופיע הקול מאחורי ההרכב, כותב השירים והלחנים והזמר אלכס טופל בהפקתו ובליווי המוזיקלי של עדי חייט.
חברי הלהקה

אלכס טופל: שירה
עדי חייט: קלידים
דיסקוגרפיה

יציאת חירום (1997) - בולטים בו השירים: "קחי לך זמן", "נהדרת" ו"אלפי ילדים מוכים".
צעקה אחת ארוכה (2008) - בולט בו השיר: "משהו בך".
על כנפי הדמיון (2018)
הופעה בפלוטו (2018)
הערות שוליים

↑  אור ברנע, יציאה של פעם בעשור, באתר ynet, 1 בינואר 2007
| --- | --- |
בקרת זהויות :  MusicBrainz: a2694c08-6190-4a78-84b2-00459e1a7015  VIAF: 142434347   WorldCat (עם VIAF): 142434347 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
רומן אבראן

רומן אבראן (בצרפתית: Romain Habran; נולד ב-14 ביוני 1994) הוא כדורגלן צרפתי המשחק בעמדת הקשר במועדון ספורט כפר קאסם.
קריירה

אבראן התחיל את הקריירה שלו במחלקת הנוער של פריז סן-ז'רמן ובגיל 18 הצטרף לקבוצת המילואים.
בקיץ 2014 אבראן הושאל לסושו מהליגה הצרפתית השנייה. ב-2 באוגוסט 2014 אבראן ערך את הופעת הבכורה שלו בקבוצה בהפסד 1-0 לאורלאן. ב-1 במאי 2015 אבראן הבקיע את שער הבכורה שלו בקבוצה בהפסד 3-2 לניור. עונה לאחר מכן הושאל לסטאד לאוואל ובעונה שאחריה לבולון.
ב-7 בינואר 2018 אבראן עזב את צרפת וחתם רויאל אנטוורפן מליגת העל הבלגית. ב-7 באפריל 2018 אבראן ערך את הופעת הבכורה שלו בקבוצה בהפסד 4-0 לסנט טרוידן.
ב-15 באוגוסט 2018 אבראן חתם במ.ס. אשדוד מליגת העל.
ב-18 ביולי 2019 אבראן חתם בז'ימנסטיק טרגונה מהליגה הספרדית השנייה. ב-31 בינואר 2020 חתם אבראן במלייה. ב-14 בינואר 2021 חתם בסודובה הליטאית.
ב-27 בינואר 2022 חתם בהפועל עפולה מהליגה הלאומית.ב-16 בספטמבר 2024 חתם בהפועל עכו. ב-7 בינואר 2025 חתם במועדון ספורט כפר קאסם.
הערות שוליים

↑  יגאל גולדשטיין, ‏רכש חדש: רומאן אבראן חתם באשדוד, באתר ערוץ הספורט, 15 באוגוסט 2018
↑  תומר חבז, ‏חוזר לישראל: רומן אבראן חתם בהפועל עפולה, באתר ONE‏, 27 בינואר 2022
ודאט מוריצ'י

וֵדַאט מוּרִיצִ'י (באלבנית: Vedat Muriqi; נולד ב־24 באפריל 1994) הוא כדורגלן קוסוברי המשחק בעמדת החלוץ במועדון מיורקה מהלה ליגה הספרדית ובנבחרת קוסובו. מוריצ'י הוא מלך השערים של נבחרת קוסובו בכל הזמנים. הוא מכונה "הפיראט".
קריירת מועדונים

ודאט מוריצ'י נולד בפריזרן, ביוגוסלביה לשעבר (כיום בקוסובו), להורים קוסובנים-אלבנים. בנוסף לאזרחותו הקוסובנית והאלבנית, ביולי 2015 התאזרח גם בטורקיה, תחת שמו בשפה הטורקית Vedat Muriç‏.
קריירת מועדונים > טאוטה דורס

מוריצ'י גדל במועדון של עיר הולדתו, ליריה פריזרן. ב־14 בינואר 2013 הוא עבר לטאוטה דורס מליגת העל האלבנית בחוזה לשנה וחצי, לאחר שהרשים במשחק ידידות. ב־4 בפברואר 2013 הוא ערך את הופעת הבכורה שלו כשפתח בהרכב ברבע גמר הגביע האלבני מול KF Bylis‏. ב־23 בפברואר הוא ערך את הופעת הבכורה שלו בליגה, כשנכנס כמחליף בתיקו 1–1 מול קיי אף טירנה.
קריירת מועדונים > טאוטה דורס > השאלה לבסה קביה

ב־5 בינואר 2014 הושאל מוריצ'י לבסה קביה מליגת העל האלבנית עד תום עונת 2013/2014. ב־1 בפברואר 2014 הוא ערך את הופעת הבכורה שלו, כשנכנס כמחליף וכבש שער בתיקו 2–2 מול לאצ'י.
קריירת מועדונים > גירסונספור

ב־8 באוגוסט 2014 חתם מוריצ'י על חוזה לשנתיים בבגירסונספור מליגת המשנה הטורקית. הוא ערך את הופעת הבכורה שלו ב־14 בספטמבר 2014 בהפסד הביתי 1–0 לאדנה דמירספור.
קריירת מועדונים > גנצ'לרבירלי

ב־31 במאי 2016 חתם מוריצ'י על חוזה לשלוש שנים בגנצ'לרבירלי מליגת העל הטורקית. ב־21 באוגוסט 2016 הוא ערך את הופעת הבכורה כשנכנס כמחליף וכבש את השער השני בניצחון 2–0 על גזיאנטפספור.
קריירת מועדונים > ריזספור

ב־11 בינואר 2018 חתם מוריצ'י בריזספור, היורדת הטרייה לליגת המשנה הטורקית. הוא ערך את הופעת הבכורה שלו עשרה ימים לאחר מכן, כשפתח בהרכב וכבש צמד בניצחון 3–0 על מאניסאספור. מוריצ'י כבש 8 שערים ב־16 הופעות, וסייע לקבוצתו לסיים כאלופת הליגה השנייה ולהעפיל לליגת העל הטורקית. גם בעונת 2018/2019 שמר מוריצ'י על יחס שערים דומה, עם 17 שערים ב־34 הופעות, וסיים יחד עם ריזספור במקום האחד־עשר בליגה. מוריצ'י סיים את העונה כסגן מלך השערים, בנוסף לשמונה בישולים (מקום שביעי בליגה).
קריירת מועדונים > פנרבחצ'ה

לאחר עונה וחצי מוצלחות בריזספור, חתם מוריצ'י ב־8 ביולי 2019 על חוזה לארבע שנים בפנרבחצ'ה, אחת משלוש הקבוצות הגדולות בטורקיה, תמורת 3.5 מיליון אירו ששולמו לריזספור. ב־19 באוגוסט 2019 הוא ערך את הופעת הבכורה כשפתח בהרכב ואף כבש את השער השני בניצחון הביתי 5–0 על גאזישהיר גזיאנטפ. מוריצ'י כבש 17 שערים ב־36 הופעות בכל המסגרות, אך פנרבחצ'ה סיימה במקום השביעי בלבד.
קריירת מועדונים > לאציו

ב־15 בספטמבר 2020 חתם מוריצ'י לחמש שנים בלאציו מהסרייה א', תמורת 17.5 מיליון אירו ששולמו לפרנבחצ'ה. ב־17 באוקטובר 2020 הוא ערך את הופעת הבכורה כשהחליף את פליפה קאייסדו בתבוסה 3–0 לסמפדוריה. שלושה ימים לאחר מכן הוא שיחק בניצחון 3–1 על בורוסיה דורטמונד במסגרת ליגת האלופות, ובכך הפך לשחקן הקוסובני הראשון שמשחק בטורניר זה.
קריירת מועדונים > מיורקה

ב-31 בינואר 2022 מוריצ'י הושאל למיורקה מהלה ליגה עם תום עונת 2021/2022. דווח כי מיורקה שילמה תמורתו מיליון אירו. הופעת הבכורה שלו הגיעה ב־2 בפברואר, כשפתח בהרכב בהפסד 1–0 לראיו ואיקאנו ברבע גמר גביע המלך הספרדי. שלושה ימים לאחר מכן הוא ערך הופעת בכורה בליגה, כשפתח בהרכב וכבש את השער השני והמכריע בניצחון הביתי 2–1 על קדיס. בחצי העונה שנותרה, מוריצ'י תרם חמישה שערים ושלושה בישולים, והיה השחקן המכריע בהישרדותה של מיורקה בלה ליגה, עם נקודה אחת בלבד מעל המקום ה־18, שמוביל לירידה לסגונדה. מוריצ'י אף זכה בפרס שחקן החודש בלה ליגה לחודש מאי.
ב־2 ביולי לאציו ומיורקה הגיעו לסיכום על העברה קבועה, ומוריצ'י חתם לחמש שנים במיורקה.
קריירת נבחרות > קוסובו

ביוני 2013 נכלל מוריצ'י בסגל קוסובו הצעירה עד גיל 21 לגביע ואליס לנוער 2013 (אנ'). ב־12 ביוני 2013 הוא ערך את הופעתו היחידה וכבש את שערו היחיד בתיקו 2–2 מול גאנה הצעירה עד גיל 20, בחצי גמר הגביע.
קריירת נבחרות > אלבניה

ב־15 באוקטובר 2013 ערך מוריצ'י את הופעת הבכורה שלו בסגל אלבניה הצעירה עד גיל 21, לאחר שהחליף את הרולינד שאלה בהפסד 1–0 לבוסניה-הרצגובינה עד גיל 21, במסגרת מוקדמות אליפות אירופה בכדורגל עד גיל 21 - 2015.
ב־30 באוגוסט 2016 זומן מוריצ'י לראשונה לסגל נבחרת קוסובו בכדורגל לקראת משחק מול פינלנד במסגרת מוקדמות מונדיאל 2018. ב־9 באוקטובר 2016 הוא ערך את הופעת הבכורה שלו במדים הלאומיים, כשפתח בהפסד 3–0 לאוקראינה במסגרת מוקדמות המונדיאל. מוריצ'י הוא מלך השערים של קוסובו בכל הזמנים (20 שערים, נכון ל־12 ביוני 2022).
סגנון משחק

מוריצ'י הוא חלוץ מטרה קלאסי, המוכר בזכות יכולותיו האוויריות, יכולת ההחזקה שלו בכדור, והמיקום שלו ברחבת העונשין.
בשנת 2019, רושטו רצ'בר, כדורגלן נבחרת טורקיה לשעבר ששיחק גם בחצי גמר המונדיאל, תיאר את מוריצ'י כ"חלוץ מרכזי אידיאלי", ושיבח את מהירותו במרחבים הצרים במגרש, הדומיננטיות האווירית שלו, ויכולות המשחק הקבוצתי שלו.
האקאן אונסאל, גם הוא כדורגלן נבחרת טורקיה לשעבר, הדגיש את כוחו, יכולת ההחזקה בכדור ויכולות הבעיטה שלו, בשנת 2019. אוקאן בורוק, גם הוא שחקן נבחרת טורקיה ומאמן ריזספור לשעבר, אשר אימן את מוריצ'י, הצהיר כי הוא השתפר באופן דרמטי במהלך העונה האחרונה שלו במועדון, וכינה אותו "החלוץ הטוב ביותר בטורקיה בתקופה הזו".
רידוואן דילמן, פרשן טורקי וגם שחקן הנבחרת לשעבר, שיבח את מוריצ'י, ואמר: "יש כמה חלוצים. חלקם נמוכים ומהירים. חלקם חזקים. חלקם גבוהים, כמו פיטר קראוץ', שיכולים להוריד את הכדור לקרקע. מוריצ'י מחזיק בכל המאפיינים האלה".
הוא מכונה "אל פיראטה" ('El Pirata', 'הפיראט') בגלל חגיגת השער שלו, בה הוא מכסה עין אחת, והמראה שלו, הדומה לפיראט.
סטטיסטיקות קריירה > מועדונים

נכון ל־26 במאי 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | יבשתי> הופעות | יבשתי> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| ליריה פריזרן | 2011/12 | ליגת העל הקוסובנית | 2 | 0 | — | — | — | — | 2 | 0 |
| טאוטה דורס | 2012/13 | ליגת העל האלבנית | 6 | 0 | 0 | 0 | — | — | 6 | 0 |
| טאוטה דורס | 2013/14 | ליגת העל האלבנית | 12 | 1 | 3 | 2 | — | — | 15 | 3 |
| טאוטה דורס | סך הכול | סך הכול | 18 | 1 | 3 | 2 | — | — | 21 | 3 |
| בסה קביה (השאלה) | 2013/14 | ליגת העל האלבנית | 13 | 3 | 0 | 0 | — | — | 13 | 3 |
| גירסונספור | 2014/15 | ליגת המשנה הטורקית | 24 | 4 | 8 | 2 | — | — | 32 | 6 |
| גירסונספור | 2015/16 | ליגת המשנה הטורקית | 33 | 17 | 4 | 0 | — | — | 37 | 17 |
| גירסונספור | סך הכול | סך הכול | 57 | 21 | 12 | 2 | — | — | 69 | 23 |
| גנצ'לרבירלי | 2016/17 | ליגת העל הטורקית | 33 | 3 | 7 | 3 | — | — | 40 | 6 |
| גנצ'לרבירלי | 2017/18 | ליגת העל הטורקית | 13 | 2 | 2 | 2 | — | — | 15 | 4 |
| גנצ'לרבירלי | סך הכול | סך הכול | 46 | 5 | 9 | 5 | — | — | 55 | 10 |
| ריזספור | 2017/18 | ליגת המשנה הטורקית | 16 | 8 | 0 | 0 | — | — | 16 | 8 |
| ריזספור | 2018/19 | ליגת העל הטורקית | 34 | 17 | 2 | 0 | — | — | 36 | 17 |
| ריזספור | סך הכול | סך הכול | 50 | 25 | 2 | 0 | — | — | 52 | 25 |
| פנרבחצ'ה | 2019/20 | ליגת העל הטורקית | 32 | 15 | 4 | 2 | — | — | 36 | 17 |
| לאציו | 2020/21 | סרייה א' | 27 | 1 | 2 | 1 | 5 | 0 | 34 | 2 |
| לאציו | 2021/22 | סרייה א' | 11 | 0 | 1 | 0 | 3 | 0 | 15 | 0 |
| לאציו | סך הכול | סך הכול | 38 | 1 | 3 | 1 | 8 | 0 | 49 | 2 |
| מיורקה (בהשאלה) | 2021/22 | לה ליגה | 16 | 5 | 1 | 0 | — | — | 17 | 5 |
| מיורקה | 2022/23 | לה ליגה | 35 | 15 | 2 | 1 | — | — | 37 | 16 |
| מיורקה | 2023/24 | לה ליגה | 29 | 7 | 4 | 0 | — | — | 33 | 7 |
| מיורקה | סך הכול | סך הכול | 80 | 27 | 7 | 1 | — | — | 87 | 28 |
| סך הכול בקריירה | סך הכול בקריירה | סך הכול בקריירה | 335 | 97 | 39 | 13 | 8 | 0 | 382 | 110 |
↑  הופעות בליגת האלופות
↑  הופעות בליגה האירופית
סטטיסטיקות קריירה > בינלאומי

מעודכן ל־5 ביוני 2024
| נבחרת | שנה | הופעות | שערים |
| --- | --- | --- | --- |
קוסובו קוסובו: 
| קוסובו קוסובו | 2016 | 2 | 0 |
| קוסובו קוסובו | 2017 | 5 | 1 |
| קוסובו קוסובו | 2018 | 9 | 3 |
| קוסובו קוסובו | 2019 | 7 | 4 |
| קוסובו קוסובו | 2020 | 3 | 2 |
| קוסובו קוסובו | 2021 | 11 | 8 |
| קוסובו קוסובו | 2022 | 7 | 5 |
| קוסובו קוסובו | 2023 | 7 | 3 |
| קוסובו קוסובו | 2024 | 3 | 0 |
| סך הכול | סך הכול | 54 | 26 |
תארים > תארים קבוצתיים

ליגת המשנה הטורקית: 2017/18
תארים > תארים אישיים

שחקן החודש בלה ליגה: מאי 2022
הערות שוליים

↑  Vedat Muriqi artık Türk vatandaşı!, NTVSpor.net (בטורקית)
↑  Muriqi premton: Do ju bind të gjithëve te Teuta, www.panorama.com.al (באלבנית)
↑  Teuta Durrës vs. Bylis - 4 February 2013 - Soccerway, int.soccerway.com
↑  Tirana e Dedes e nis me “X” kundër Teutës. Bardheblutë zbresin të pestët në renditje…, www.panorama.com.al (באלבנית)
↑  Batha te Teuta, Besa merr Mancakun, Deliallisin e Muriqin, www.panorama.com.al (באלבנית)
↑  Besa Kavajë vs. Laçi - 1 February 2014 - Soccerway, int.soccerway.com
↑  Giresunspor, Vedat Muriqi ile anlaştı, Milliyet (בטורקית)
↑  Giresunspor vs. Adana Demirspor - 14 September 2014 - Soccerway, int.soccerway.com
↑  Vedat Muriqi resmen Gençlerbirliği'nde | Goal.com, www.goal.com
↑  Gençlerbirliği vs. Gaziantepspor - 21 August 2016 - Soccerway, int.soccerway.com
↑  VEDAT MURİÇ ÇAYKUR RİZESPOR'DA, https://www.caykurrizespor.org.tr/Haber/VEDAT-MURIC-CAYKUR-RIZESPORDA-3702.html (בטורקית)
↑  Debutim ëndrrash për Muriqin, shënon dy gola të bukur për katër minuta te Rizespori (Video), Telegrafi, ‏2018-01-22 (באלבנית)
↑  SüperLig 2018/2019 - Torschützenliste, weltfussball.de (בגרמנית)
↑  Vedat Muriqi Türkiye’nin En Büyük Ailesine Katıldı, fenerbahce.org, ‏07/07/2019 (בטורקית)
↑  Fenerbahçe 5-0 Gazişehir Gaziantep, fenerbahce.org, ‏19/08/2019 (בטורקית)
↑  Editorial, Comunicato 15.09.2020, www.sslazio.it (באנגלית)
↑  Transfer Görüşmelerinin Sonuçlanması veya Sona Ermesi, www.kap.org.tr
↑  Sampdoria vs. Lazio - 17 October 2020 - Soccerway, int.soccerway.com
↑  Vedat Muriqi debuton në Ligën e Kampionëve me Lazion, Telegrafi, ‏2020-10-20 (באלבנית)
↑  Vedat Muriqi joins the club on loan | Mallorca - Web Oficial, rcdmallorca (באנגלית)
↑  Vedat Muriqi ka fluturuar drejt Spanjës për të kompletuar transferimin te Mallorca, Telegrafi, ‏2022-01-29 (באלבנית)
↑  Rayo Vallecano vs RCD Mallorca - Copa del Rey, Página web oficial de LaLiga | LaLiga (באנגלית)
↑  Vedat Muriqi ia nis me gol në La Liga, shënon ndaj Cadiz, Telegrafi, ‏2022-02-05 (באלבנית)
↑  Vedat Muriqi named LaLiga Santander Player of the Month for May, Página web oficial de LaLiga | LaLiga (באנגלית)
↑  Vedat Muriqi vuelve al RCD Mallorca | Mallorca - Web Oficial, Mallorca - Web Oficial (בספרדית)
↑  U21 e Kosovës, në Zvicër për sensacion, Albinfo, ‏2013-06-11
↑  Valais Football Summer Cups, web.archive.org, ‏2014-01-08
↑  UEFA.com, Albania-Bosnia and Herzegovina | Under-21 2015, UEFA.com (באנגלית)
↑  ffk, Bunjaki publikoi listën e lojtarëve për ndeshjen me Finlandën, ‏2016-08-30 (באלבנית)
↑  "Ukraine 3 - 0 Kosovo | Football". The Guardian (באנגלית). ISSN 0261-3077. נבדק ב-2022-08-05.
↑  Top Kosovo Goal Scorers, eu-football.info (באנגלית)
1 2  Vedat Muriqi için ne dediler? - Son Dakika Spor Haberleri, archive.ph, ‏2019-07-17
↑  "Vedat Muric, Türkiye'deki en iyi forvet oyuncusuydu" | NTVSpor.net, archive.ph, ‏2019-07-22
↑  Son dakika: Rıdvan Dilmen'den Vedat Muriç'e büyük övgü - Fenerbahçe H…, archive.ph, ‏2019-09-28
↑  Vedat Muriqi artık Türk vatandaşı!, NTVSpor.net (בטורקית)
↑
ודאט מוריצ'י, באתר Soccerway
↑
ודאט מוריצ'י, באתר National Football Teams
אביגיל (יישוב)

| --- | --- |

הכניסה לאביגיל, 2011
 מדינה:  ישראל ישראל
 תאריך ייסוד:  2001 
 על שם:  אביגיל 
 אוכלוסייה:  ‏
  ‑ ביישוב הקהילתי:  50 משפחות
 קואורדינטות:  31°24′13″N 35°08′26″E﻿ / ﻿31.403611111111°N 35.140555555556°E﻿ / 31.403611111111; 35.140555555556 
  מפת מיקום  מפה מפורטת   (למפת הר חברון מוגדלת) אביגיל(למפת הר חברון רגילה) אביגיל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אביגיל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אביגיל  he tabBackground:;tabBorder:#aaa;defaultTab:0;
 
אביגיל היא התנחלות בתחום מועצה אזורית הר חברון, שהוקמה בשנת 2001 כמאחז, ובספטמבר 2023 הוסדר כיישוב. היישוב שוכן על גבעה בין סוסיא למעון.
היסטוריה

אביגיל הוקמה בערב יום הכיפורים תשס"ב (2001) כאשר אלישע מדן, בנו של הרב יעקב מדן, עבר להתגורר במקום לאחר שהציב במקום אוטובוס. אחר כך הצטרפו אליו פעילים נוספים, שהחלו בהכשרת השטח והקמת מבנים.
מיד לאחר הקמת המאחז הוצאו צווי הפסקת עבודה למקום על ידי המנהל האזרחי, מאחר שהבנייה נעשתה בלא תוכנית מתאר ואישורים. צווי הפסקת העבודה לא מומשו.
במפת הדרכים מ-2003, הייתה התחייבות של ראש הממשלה אריאל שרון לפנות 26 מאחזים, בהם אביגיל. ההתחייבות לא מומשה.
בדצמבר 2013 ביקר במאחז שר הביטחון משה יעלון, והכריז שעבודת המטה להכשרת המאחז נמצאת בעיצומה. המהלך להכשרת המאחז נתקל בקשיים משפטיים, מאחר ששבעה בתים במאחז נמצאים בשטח אש 918, שב-1999 פונה מיושביו.
בפברואר 2023 החליט הקבינט המדיני ביטחוני להכשיר את היישוב, ובכך ישונה מעמדו ממאחז להתנחלות. כחלק מתהליך ההכשרה פרסם המינהל האזרחי את מפות ההתנחלות המתוכננת, ולפיהן שטחה יהיה 201 דונם, לעומת שטח המאחז שהוא 75 דונם.
ב-6 בספטמבר 2023 חתם אלוף פיקוד מרכז יהודה פוקס על צו הקובע את אביגיל כיישוב במועצה אזורית הר חברון.
היישוב נקרא על שמה של אביגיל, אשת נבל הכרמלי שעל פי המקרא התגוררה במעון המקראית שמזוהה באתר סמוך.
באביגיל מתגוררות, נכון לשנת 2021, כ-50 משפחות. במקום קיימים כמה מבני קבע, בית כנסת, מקווה, גן ילדים, פעוטון וכן פועלים בו מספר עסקים עצמאיים. עד שנת 2008 פעל ביישוב דיר עזים שסיפק חלב למחלבה בסוסיא.
כחלק מהסכסוך הישראלי פלסטיני, בין תושבי אביגיל לבין שכניהם הפלסטינים אירעו תקריות אלימות הדדיות לאורך השנים.
היסטוריה > עתירות לבג"ץ

פלסטינים מהאזור עתרו לבג"ץ בבקשה להוצאת צו לפינוי המאחז, בטענה לזכויות בקרקע מכוח עיבוד רב שנים. בג"ץ הוציא צו ביניים שהקפיא את עבודות הפיתוח עד לבירור מעמד הקרקע. הדיונים נמשכו כשנתיים וחצי, בסופם נמחקה העתירה לאחר שנקבע שהמאחז שוכן על קרקע שהוכרזה כאדמות מדינה.
בשנת 2013 הוגשה עתירה נוספת לבג"ץ בטענה שבאזור הוקמו חמישה מבנים על קרקע פרטית, כי כביש הגישה למאחז עובר על קרקע פרטית וכי המנהל האזרחי מונע או אינו דואג לגישה חופשית של בעלי קרקע באזור לאדמותיהם. המדינה השיבה כי כביש הגישה בתהליכי הסדרה, ניתנת לבעלי קרקע גישה נאותה ופונו המבנים נשואי העתירה, והעתירה נדחתה.
מעיינות

סמוך לאביגיל מצויים שני מעיינות מים:
"עין אל ביד'א" (בערבית: "המעיין הלבן") נמצא כק"מ מצפון למאחז. לפי משרד האו"ם לתיאום עניינים הומניטריים, מימי המעיין שימשו בעבר את הפלסטינים תושבי האזור להשקיה ולצאן, וכיום תושבי אביגיל עושים בהם שימוש.
המעיין הנסתר מעין ובריכת מים קטנה החבויה בתוך מערה במעלה כביש הגישה ליישוב.
גלריה

שלט הכוונה ליישוב
תמונה מכביש הגישה ליישוב
הערות שוליים

↑  רועי הולר, חילונים, דתיים, ג'וקים, נחשים, באתר ynet, 8 במאי 2005
↑  נדב שרגאי, ראשי המתנחלים חשים שאיבדו שליטה על "נוער הגבעות", באתר הארץ, 19 באוקטובר 2002
↑  מפת הדרכים: המסמך המלא, באתר ynet, 1 במאי 2003.
↑  אלימות מתנחלים ופינוי מאחזים, באתר משרד האו"ם לתיאום עניינים הומניטריים, ‏נובמבר 2009 (באנגלית)
↑   עמירה הס, משרד הביטחון מקדם את הכשרת המאחז אביגיל בדרום הר חברון, באתר הארץ, 21 בפברואר 2014
↑   חיים לוינסון, המדינה מבקשת להכשיר מאחז בשטח אש בו דרשה להרוס כפרים פלסטיניים, באתר הארץ, 1 ביוני 2014
↑  הקבינט החליט: תשעה יישובים ביו"ש יוכשרו, יקודמו אישורי בנייה
↑   הגר שיזף, לאחר ההחלטה על הכשרתם, שטחם של שני מאחזים יוגדל משמעותית, באתר הארץ, 15 באוגוסט 2023
↑  אלחנן מזוז, מסדירים את ההתיישבות: הוגדר תחום השיפוט של 3 יישובים ביו"ש, באתר עכשיו 14, 6 בספטמבר 2023
↑  צו בדבר ניהול מועצות אזוריות (יהודה ושומרון) (מס' 892), התשמ"א-1981 תקנון בדבר ניהול מועצות אזוריות (תיקון התוספת - הוספת היישוב "אביגיל" (מועצה אזורית הר חברון), התשפ"ג-2023, באתר הפרקליטות הצבאית
↑  עינב חלבי, אחרי ההתפרעויות בדרום הר חברון: מאות פעילים הובילו מים לכפר שאנשיו הותקפו, באתר ynet, 2 באוקטובר 2021
↑  אפרת פורשר, פלשתינים עקרו עצי זית של מתנחלים בהר חברון, באתר ישראל היום, 15 בדצמבר 2021
↑  תושבי אביגיל משוכנעים שההתפרעויות בשער יישובם הם חלק מתוכנית - מקור ראשון
↑  יוסף אלגזי, במקום שהיתה אביגיל המקראית, באתר הארץ, 10 באוקטובר 2005
↑  בג"ץ 7683/01 מוחמד ג'יברין ואחר נ' המנהל האזרחי לאזור יהודה ושומרון ואחרים, ניתן ב־19 באוקטובר 2003
↑  בג"ץ 5300/13 אחמד מוחמד אחמד מוחמד ואח' נ' שר הבטחון ואח', ניתן ב־19 בינואר 2015
↑  אורן זיו, פעילים ותושבים פלסטינים חזרו למעיין עין אל בידה אחרי 15 שנה, באתר "שיחה מקומית", 4 בינואר 2020
↑  המשרד לתיאום עניינים הומניטריים של האו"ם – דו"ח מיוחד – ההשפעה ההומניטרית של השתלטות מתנחלים על מעיינות פלסטיניים
אנס דבור

אנס דבור (בערבית: أنس دبور; נולד ב־29 באפריל 1991) הוא כדורגלן ערבי־ישראלי, המשחק בעמדות הקשר והקיצוני במועדון ספורט כפר קאסם.
קריירת מועדונים

דבור החל את דרכו ככדורגלן במחלקת הנוער של מכבי אחי נצרת.
ב־29 במאי 2009 ערך את הופעתו הראשונה במדי הקבוצה הבוגרת בהפסד 4–2 להפועל בני לוד.
במהלך עונת 2012/2013 בליגה הלאומית כבש שמונה שערים לזכות קבוצתו, מה שהפך אותו לכובש השלישי לזכות הקבוצה באותה עונה, אחרי אלן מסודי וסרג' איילי, אשר הבקיעו 11 שערים כל אחד.
ב־14 במאי 2014 עבר למכבי נתניה, אך לאחר עונה אחת שב למכבי אחי נצרת. בשנת 2015 עבר להפועל חיפה, ולאחר שנה הושאל למכבי אחי נצרת, בו שיחק עד שנת 2019 (פרט להשאלתו לשנה להפועל בני לוד) ואז עבר להפועל אכסאל. באותה שנה חתם בהפועל ראשון לציון.
באוגוסט 2020 חתם במועדון בו החל את דרכו, מכבי אחי נצרת.
ב-16 ביוני 2023 חתם בהפועל עכו, אך ב-7 באוקטובר 2023 חתם באיחוד בני שפרעם.בקיץ 2024 הצטרף למועדון ספורט כפר קאסם.
חיים אישיים

דבור בן במשפחה ערבית־מוסלמית המתגוררת בנצרת, ישראל. אחיו הצעיר ממנו בשנה, מואנס דבור, הוא כדורגלן נבחרת ישראל לשעבר ושחקנה של שבאב אל-אהלי (אנ') מליגת העל של איחוד האמירויות הערביות. אביהם, קאסם, נהרג בתאונת דרכים בשנת 2009.
הערות שוליים

↑  אין כמו בבית: אנס דבור חזר למכבי אחי נצרת, באתר blinker, ‏18 באוגוסט 2020, אין כמו בבית: אנס דבור חוזר למכבי אחי נצרת, באתר "blinker"
קוריאה הצפונית

קרב אינצ'ון, מלחמת קוריאה.
קים איל-סונג, אבי האומה והנשיא הנצחי של הרפובליקה
קוריאה הצפונית, ובשמה הרשמי הרפובליקה הדמוקרטית העממית של קוריאה (בקוריאנית: 조선민주주의인민공화국, תעתיק מדויק: צ'וֹסוֹן מִינְג'וּג'וּאִי אִינְמִין גּוֹנְגְּחְוָאגּוּק), היא מדינה במזרח אסיה, בחלקו הצפוני של חצי האי הקוריאני. בירתה של המדינה והעיר הגדולה ביותר בה היא פיונגיאנג. האזור המפורז הקוריאני, הנמצא בחלק הדרומי של המדינה, משמש כשטח חוצץ בין המדינה לקוריאה הדרומית. היא גובלת גם ברפובליקה העממית של סין בצפון ובמערב, ויש לה גבול קצר גם עם רוסיה בצפון-מזרח.
המשטר בקוריאה הצפונית הוא חד-מפלגתי, כשהמפלגה השולטת היא מפלגת הפועלים של קוריאה הצפונית. ממשלת קוריאה הצפונית פועלת לפי אידאולוגיית ג'וצ'ה שפיתח קים איל-סונג, נשיאה הראשון של המדינה, הדוגלת ב"הסתמכות עצמית" וניהול משק אוטרקי. קים איל-סונג הוא היחיד בהיסטוריה של קוריאה הצפונית שהחזיק בתואר "נשיא המדינה", ולאחר מותו הוכרז כנשיאה הנצחי של המדינה. אף על פי שקים איל-סונג פעל לפי אידאולוגיית ג'וצ'ה כבר ב-1955, הג'וצ'ה הפכה לאידאולוגיה הרשמית של המדינה רק ב-1972, לאחר אשרור החוקה החדשה במדינה.
לאחר התפרקות ברית המועצות ב-1991 וסדרה של אסונות טבע, שרר רעב המוני במדינה שהביא למותם של בין 800,000 ל-3.5 מיליון איש. לנוכח נסיבות אלו, אימץ שליט המדינה באותה תקופה, קים ג'ונג איל, את ה"סונגון" הידועה כמדיניות "קדימות לצבא העם". מדיניות זו דגלה בהפניית משאביה של המדינה לצבא בעדיפות ראשונה ונועדה לחזק את המדינה ואת ממשלתה. בעשור השלישי של המאה ה-21, קוריאה הצפונית היא אחת המדינות המיליטריסטיות ביותר בעולם והיא בעלת יכולת גרעינית.
קוריאה הצפונית מדורגת אחרונה בדירוג רמת החופש הכלכלי בעולם. היא מתוארת כדיקטטורה טוטליטרית סגורה בסגנון סטליניסטי, בעלת פולחן אישיות סביב משפחת קים, וכאחת המדינות שמפרות זכויות אדם בצורה החמורה ביותר. על פי ארגון אמנסטי אינטרנשיונל, בקוריאה הצפונית יש כ-200 אלף אסירים המוחזקים במחנות מעצר פוליטיים שונים ברחבי המדינה.
היסטוריה

חצי האי הקוריאני היה בשליטתה של האימפריה הקוריאנית עד 1905, עת סופח בפועל על ידי יפן בעקבות מלחמת רוסיה–יפן, ומשנת 1910 נשלט רשמית על ידי האימפריה היפנית. לאחר מלחמת העולם השנייה חולק חצי האי לאזורי חסות בין ברית המועצות לארצות הברית: החלק הצפוני של חצי האי עבר לחסותה של ברית המועצות, והחלק הדרומי עבר לחסותה של ארצות הברית. ב-1948 נערכו בחירות כלליות בחצי האי בפיקוחם של אנשי ארגון האומות המאוחדות. קוריאה הצפונית סירבה להשתתף בבחירות, דבר שהוביל להקמתן של שתי ממשלות קוריאניות נפרדות. שתי הממשלות טענו לריבונות על כל חצי האי, וב-1950 הובילה מחלוקת זו למלחמת קוריאה. הסכם שביתת הנשק שנחתם בין האו"ם לקוריאה הצפונית בשנת 1953 סיים את מעשי האיבה. קוריאה הדרומית לא חתומה על הסכם זה ולכן, נכון ל-2024, שתי המדינות עודן נמצאות במצב מלחמה, שכן הסכם שלום ביניהן מעולם לא נחתם, והסכם הפסקת האש אינו חתום על ידי הדרום. ב-1991 התקבלו שתי המדינות לארגון האומות המאוחדות.